open-index/open-wikipedia-markdown huggingface dataset:
Old Melbourne Gaol

**Old Melbourne Gaol** er et tidligere fengsel, og den eldste bygningen i Melbourne, Victoria, Australia. Konstruksjon av fengselet ble startet i 1839, og fengselet var i bruk i perioden 1842 til1929. I dag blir bygningen brukt som museum. Totalt ble 133 fanger henrettet i fengselet ved hengning. Inkludert noen av Australias mest notoriske kriminelle som Ned Kelly. 

## Referanser


## Eksterne lenker
* 
*  Old Melbourne Gaol  - Crime and Justice Experience
Bogd Khan

**Bogd Khan** (mongolsk: Богд хаан, født 1869 i Kham i Tibet, død 20. mai 1924 i Niyslel Hüree i Mongolia) var en mongolsk buddhistisk åndelig leder og khan (keiser) av Mongolia fra 1911 til 1924. Han ble utnevnt som khan av Mongolia den 29. desember 1911, da Ytre Mongolia erklærte selvstendighet fra det mandsjuriske Qing-dynastiet etter Xinhai-revolusjonen.

## Liv og virke
### Bakgrunn
Han ble født i Kham som den gangen var en region i Tibet og nå er delt mellom dagens Tibet og Sichuan-provinsen i Folkerepublikken Kina.

### ''Jebtsundamba khutuktu''
Han var den åttende jebtsundamba khutuktu, en stilling som er tredje mest sentrale i tibetansk buddhisme etter Dalai Lama og Panchen Lama. Hans religiøse navn var **Ngawang Lobsang Chökyi Nyima Tendzin Wangchug** (Wylie: *Ngag dbang blo bzang chos kyi nyi ma bstan 'dzin dbang phyug*) og han var også kjent som Bogdo lama, idet *lama* betyr «læremester».

Under Mongolriket (1206-1294) ble det vedtatt at tibetansk buddhisme skulle være offisiell religion, noe som sitter igjen i Mongolia i dag selv om man har andre religioner som sjamanisme, og Bogd Khan var i sin tid det åndelige overhodet for Mongolias tibetanske buddhisme, hovedsakelig Gelug-sekten.

Bogd Khan vokste opp i en tibetansk familie og ble offisielt utpekt av Panchen Lama og Dalai Lama til å innta tittelen som jebtsundamba khutuktu. Han ble sendt til Urga, eldre navn for hovedstaden i ytre Mongolia, Ulan Bator, og der levde han resten av livet. Den gangen var Mongolia underlagt det mandsjuriske/kinesiske Qing-dynastiet og Bogd Khan ble sett på som en leder som skulle samle og frigjøre Mongolia.

Som teokratisk enevoldshersker over Mongolia ble hans makt i realiteten raskt begrenset. I år 1919 ble Mongolia okkupert av kinesiske styrker under general Xu Shuzheng som aktet å sikre Republikken Kinas krav på landet. Man påstod at oppdraget var å forsvare Mongolia fra bolsjevikiske inntrengere; den tilerkjente autonomi ble avskaffets og Bogd Khans formelle likesom faktiske makt forsvant helt. 

I 1921 ble de kinesiske styrker beseiret av hvite russiske styrker under baron von Ungern-Sternberg. Han gjeninnsatte Bogd Khan som absolutt monark, men beholdt sin okkupasjon over landet. Mot slutten av 1921 ble baronens styrker nedkjempet av mongolske kommunister og av Den røde armé. 

Kommunistene innført et konstitusjonelt monarki og Bogd Khans innflytelse fortsatte å være innskrenket. Etter at han døde i 1924 ble monarkiet avskaffet og Den mongolske folkerepublikk. 

## Reinkarnasjonsforbud
Den revoludjonære regjeringen proklamerte at ingen flere reinkarnasjoner skulle finnes, for å forhindre en religiøst utsett etterfølger etter Bogd Khan, og for å slå til mot det innflytelserike buddhistiske presteskapet, men allerede samme år ble det spredt rykter om at en ny reinkarnasjon av Jebtsun Damba Khutuchtu var blitt funnet i landets nordlige deler.

## Referanser


## Litteratur
* Bawden C.R. (1968): *The Modern History of Mongolia*, Praeger publishers, New York, s. 261-263
* Norrman, Karl-Erik; Engman Hans (1969): *Mongoliet: den första folkrepubliken*. Tema, 99-0110911-6. Stockholm: LT. Libris 8078131

## Eksterne lenker
*
Prizzly

En **Prizzly** er en hybrid mellom grizzlybjørn og isbjørn. Det har vært krysninger mellom disse artene tidligere i dyrehager med fertilt avkom som resultat. Det er også ett dokumentert tilfelle bland vilde dyr der en DNA-test har vist att dyret var en krysning mellom en hanngrizzly og isbjørnhunn.

## Referanser


## Eksterne lenker
* Dagbladet
Hallo P3

***Hallo P3*** er et norsk radio-talkshow som gikk på NRK Radio fra 2010 til 2017. Programmet baserte seg i stor grad på innringere der lytterne ble oppfordret til å ringe inn for å gi sin mening eller fortelle en historie rundt det som var dagens tema. Programmet gikk på P3, hver mandag til onsdag mellom kl. 17 og 19. Programleder var Tuva Fellman. I tillegg var Jørn Kaarstad (2011-2014), Jonas Jeremiassen Tomter (2014) og Adelina Ibishi (2017) med-programledere. 

Programmet ble sendt fra NRK Tyholt i Trondheim. 

Siste program gikk 21. juni 2017.
## Referanser
Voss Skiskyttarlag

**Voss Skiskyttarlag** er en skiskytterklubb fra Voss i Hordaland. Klubben ble stiftet i 1984.

## Kjente utøvere
* Gisle Fenne
* Egil Gjelland
* Jon Istad
* Gro Marit Istad Kristiansen
* Eirik Kvalfoss
* Anne Elvebakk Linn
* Odd Lirhus
* Hilde Fenne
* Loke Lyngsgård
* Jori Mørkve

## Eksterne lenker
* Klubbens hjemmesider
Hamish Imlach

**Hamish Imlach** (født 10. februar 1940 i Calcutta, India, død 1. januar 1996) var en britisk visesanger. Han hevdet selv å være unnfanget i Glasgow, Skottland. Imlach inspirerte kjente artister som John Martyn og Billy Connolly.

Hans hitlåt på slutten av sekstitallet var *Cod Liver Oil and the Orange Juice.* Denne ga også tittel til hans selvbiografi fra 1992: *Cod Liver Oil and the Orange Juice - Reminiscences of a Fat Folk Singer.*

## Referanser


## Eksterne lenker
* 
* Scottish Traditional Music Hall of Fame - Hamish Imlach
* BBC: Remembering Hamish Imlach
Tobías Bolaños internasjonale lufthavn

**Tobías Bolaños internasjonale lufthavn** (spansk: *Aeropuerto Internacional Tobías Bolaños*)  er en av fire internasjonale flyplasser i Costa Rica. Den er den nest største som betjener hovedstaden San José, etter Juan Santamaría internasjonale lufthavn. Tobías Bolaños internasjonale lufthavn befinner seg i distriktet Pavas i San José, og dekker et areal på rundt 41 hektar. Anleggsarbeidet begynte i 1969, og den åpna i 1975 som landets hovedflyplass. Den brukes i dag mest av småfly, privatfly, charterfly og flyskoler, men er også hovedbasen til flyselskapet Nature Air, som flyr til en rekke innenriksdestinasjoner i tillegg til Managua i Nicaragua og Bocas del Toro i Panama.

Flyplassen er oppkalt etter Tobías Bolaños Palma (1892–1953), som var Costa Ricas første utdanna pilot og som danna grunnlaget for flygning i landet.

## Faste flygninger

## Referanser


## Eksterne lenker
* Tobías Bolaños internasjonale lufthavn hos Ministerio de Obras Públicas y Transportes
Nature Air

**Nature Air** er et costaricansk flyselskap. Det blei grunnlagt i 1991, og har hovedbase på Tobías Bolaños internasjonale lufthavn i San José. Det har 15 destinasjoner per januar 2013, hvorav 13 er i Costa Rica og de to øvrige er Managua i Nicaragua og Bocas del Toro i Panama. Selskapet har en flåte på fem fly.

## Ruter
Nature Air flyr til følgende destinasjoner:
*Arenal
*Bocas del Toro
*Drake Bay
*Golfito
*Liberia
*Managua
*Nosara
*Palmar Sur
*Puerto Jiménez
*Punta Islita
*Quepos
*San José
*Tamarindo
*Tambor
*Tortuguero

## Referanser


## Eksterne lenker
*
Semonkong flyplass

**Semonkong flyplass**  er en sivil flyplass i Semonkong i Lesotho. Den har én rullebane, som er 800 meter lang.

## Referanser


## Eksterne lenker
* Semonkong flyplass hos Great Circle Mapper
Eddie Hapgood

**Edris Albert «Eddie» Hapgood** (født 24. september 1908 i Bristol, død 20. april 1973) var en engelsk fotballspiller og -trener.

Hapgood begynte sin karriere som amatør før han slo gjennom i Kettering Town. Kettering Town lå i toppen av amatørlag, men var ingen større suksess. I 1927 ble Hapgood hentet til Arsenal FC for 950 pund. Han spilte venstre back og ble etter hvert lagkaptein for både Arsenal og etter hvert . Som Arsenal-spiller fikk han 440 kamper totalt for klubben, og vant ligaen fem ganger, i tillegg til to seire i FA-cupen. 

På Englands landslag spilte Hapgood 30 landskamper, 21 av hvilke som lagkaptein. Hans første kamp som lagkaptein var den senere så berømte Battle of Highbury mot , der England, med sju Arsenal-spillere, vant en hardt spilt kamp 3–2. Hapgood brakk nesebenet. Blant andre kjente kamper Hapgood var kaptein for var kampen mot  i Berlin den 14. mai 1938, da de engelske spillerne ble tvunget til å gjøre Hitlerhilsen før kampen av britiske diplomater, især Nevile Henderson. England vant kampen 6–2 uten Stan Cullis som nektet å hilse.

Hapgood måtte avslutte karrieren som følge av andre verdenskrig, men etter krigen var han trener for Blackburn Rovers, Watford og *Bath City*.

## Referanser


## Eksterne lenker
*
International Federation of Football History & Statistics

**International Federation of Football History & Statistics** (IFFHS) er en organisasjon som noterer statistisk og historisk gjennomgang av fotball. Organisasjonen ble dannet den 27. mars 1984 i Leipzig i Vest-Tyskland av Dr. Alfredo Pöge.

I en lengre periode ga IFFHS ut statistikk i form av tidsskrifter eller bøker. Nå er mesteparten av statistikken tilgjengelig på nett. Fra 1991 av har IFFHS hatt månedlige kåring av verdens klubb. Rosenborg har vunnet denne i juli 2010. IFFHS er i hovedsak opptatt av klubbfotball. De har imidlertid også kåret spillere, blant annet ble Lev Jasjin kåret til århundrets målvakt.

## Eksterne lenker
*
Jan Tomaszewski

**Jan Tomaszewski** (født 9. januar 1948 i Wrocław) er en polsk tidligere profesjonell fotballkeeper.

Tomaszewski sto i mål i det polske landslaget i 1970-årene. Mye takket være godt spill av ham, særlig på Wembley stadion, kvalifiserte Polen seg til sitt første VM noensinne, VM i 1974, på bekostning av . I VM var han en av turneringens beste målvakter, og reddet straffe både mot s Staffan Tapper og  Uli Hoeness. Tomaszewski deltok også i VM 1978 og OL 1976, der Polen vant sølv.

Tomaszewski tilbrakte mesteparten av tiden sin i ŁKS Łódź, ettersom den kommunistiske polske regjeringen forbød spill utenlands før fylte 30. Etter VM i 1978 flyttet Tomaszewski til belgiske Beerschot og senere til spanske Hércules CF før han la opp.

## Referanser


## Eksterne lenker
* 
*  Jan Tomaszewski på 90minut.pl
Belohinidae

* *[[Belohina inexpectata]]*

**Belohinidae** er en liten familie av biller som hører til gruppen skarabider (Scarabaeoidea). Gruppen omfatter bare den sjeldne arten *Belohina inexpectata*.

## Utseende
En middelsstor (10–15 millimeter), hvelvet, skinnende blankt svart bille. Overflatisk minner den om en tordivel. Antennene er 10-leddete med en tre-leddet kølle. Dekkvingene har markerte, fine punktstriper. Beina er kraftige, leggene med skarpe lengdelister.

## Levevis
Arten har reduserte flygevinger og kan ikke fly. De få kjente eksemplarene ble innsamlet etter kraftig regn. Forøvrig er ingenting kjent om biologien til denne svært sjeldne, muligens allerede utdødde, arten.

## Utbredelse
*Belohina inexpectata* lever på det sørlige Madagaskar. Det er bare kjent noen få eksemplarer av den, som ble funnet i 1957. Arten er ikke gjenfunnet siden.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Belohinidae Paulian, 1959
***** *[[Belohina inexpectata]]* Paulian, 1959

## Eksterne lenker
*
Arild Gulden

**Arild Gulden** (1941–2024) var en norsk håndball- og fotballspiller. 

Gulden var utdannet ved Universität St. Gallen i Sveits og alternerte mellom håndball for den sveitsiske klubben Grasshopper Club Zürich om vinteren og fotball i  om sommeren samt håndball for klubben Arild. Han debuterte på Lyns A-lag som 17 åring som sentral midtbanespiller og spilte for klubben i perioden 1959–1972, i alt 179 kamper og 21 scoringer. Han ble seriemester i 1964 og spilte også ni landskamper for  i perioden 1963 til 1965. I håndball spilte han 52 landskamper og ble norgesmester for Arild i 1958. I perioden 1963–1970 og 1973–1977 spilte han håndball for Grasshoppers og ble sveitsisk mester i håndball ni ganger.

Han var far til fotballspilleren og næringslivslederen Bjørn Gulden, Steinar Gulden, Christine Gulden og Helene Gulden. 

## Referanser


## Eksterne lenker
*
Transgresjon

**Transgression** (også *marin transgresjon*) er en geologisk hendelse der havet stiger relativt i forhold til land, slik at havet trenger fram over større landområder.

Transgresjoner og regresjoner kan skyldes tektoniske bevegelser av kontinentalplater, som orogeniske prosesser, eller større klimaendringer som isframstøt eller isostatiske justeringer etter at is eller sedimenter er forsvunnet.

Eksempler på transgresjoner:
* Den flanderske transgresjon i Nordsjøen for &nbsp;år siden
* Dannelsen av Svartehavet for rundt &nbsp;år siden
* For 90 millioner år siden var Tethyshavet forbundet med Nordsjøen og det dannet seg opp til &nbsp;m mektige krittsedimenter.

*Regresjon* er det motsatte av transgresjon og innebærer at havnivået faller relativt til landnivået slik at tidligere sjøbunn blir blotlagt. I de siste istidene ble så mye vann fjernet fra havene og lagret på land at havnivået sank 120&nbsp;m.

## Litteratur
* Hans Murawski: *Geologisches Wörterbuch*. 8. opplag. Ferd. Emke Verlag, Stuttgart 1983, ISBN 978-3-432-84108-3, s. 226.
* Dieter Richter: *Allgemeine Geologie*. 3. opplag. de Gruyter Verlag, Berlin – New York 1985, ISBN 3-110-10416-4, s. 191.
Miloš

**Miloš** (serbisk, makedonsk: Милош) er et mannsnavn dannet som en kjæleform av navn basert på det slaviske navneleddet *mil*, «nådig, kjær». *Miłosz* er en polsk form av navnet. Navnet brukes også som etternavn.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
### Fornavn
* Miloš Zeman (f. 1944), tsjekkisk politiker, tidligere statsminister og president
* Miloš Karadaglić (f. 1983), montenegrinsk gitarist
* Milos Raonic (f. 1990), kanadisk tennisspiller
### Etternavn
* Czesław Miłosz (1911–2004), polsk dikter

## Referanser


## Eksterne lenker
Dansgaard-Oeschger-hendelse

**Dansgaard-Oeschger-hendelser** (kortform *DO-hendelser*, i faglitteratur på engelsk *DO-events*) er hurtige klimasvingninger som fant sted i siste istid. Det er funnet 23 slike hendelser mellom 110&nbsp;000 og 23&nbsp;000&nbsp;BP. Navngivere til fenomenet er Willi Dansgaard  og .

På den nordlige hemisfære karakteriseres en DO-hendelse av en hurtig oppvarming som etterfølges av en langsom nedkjøling. En fullstendig syklus kan ha et tidsspenn på flere århundrer.

I holocen opptrer sammenlignbare, men mindre voldsomme klimatiske sykluser som kalles Bond-hendelser.

## Litteratur
* W. Dansgaard, J. W. C. White und S. J. Johnson (1989): *The abrupt termination of the Younger Dryas climate event.* Nature. 339: 532-533
* W. Dansgaard, S. J. Johnsen, H. B. Clausen, D. Dahl-Jensen, N. S. Gundestrup, C. U. Hammer, C. S. Hvidberg, J. P. Steffensen, A. E. Sveinbjornsdottir, J. Jouzel und G. C. Bond: *Evidence for general instability of past climate from a 250-kyr ice-core record.* Nature, 364, s. 218-220, 1993

## Eksterne lenker
* Meddelse fra DMG – side 19 (PDF; 5,41&nbsp;MB)
DS «Korsnes»

**DS «Korsnes»** var et lasteskip bygget ved Rosenberg Mekaniske Verksted A/S som byggenummer 145. I februar 1936 ble skipet levert til rederiet Kr. Jebsen i Bergen.

## Historikk

### Som «Korsnes»

*Februar 1936: levert til D/S A/S Nor ved Kr. Jebsen Jr., Bergen
*8. oktober 1939: rekvirert av Die Deutsche Kriegsmarine som prise. Satt i fart som «Pregel»
*August 1940: D/S A/S Nor ved Kr. Jebsen Jr., Bergen
*27. november 1944: senket sammen med MS «Rigel» i Rigel-katastrofen ved Tjøtta på Helgeland. Seks personer omkom.
*1946: hevet og ført til Bergen for reparasjoner

DS «Korsnes» (hjemmehavn Bergen) var i oktober 1939 på vei fra Malmö til Baltimore med cellulose da det ble oppbrakt av tysk marine og ført til Hamburg. Prisedomstolen i Hamburg avgjorde at skipet skulle frigis, mens lasten skulle beslaglegges. Før skipet ble frigitt fra Hamburg ble Norge invadert av tyske styrker og skipet dukket opp i Bergen som DS «Pregel» av Hamburg. Den Norske Krigsforsikring for Skib betalte ut erstatning på 1,6 millioner kroner og skipet ble frigitt til foreningen som satte det i drift som DS «Korsnes».

### Som «Patria»

*1947: D/S Patria A/S II ved Oluf Skjelbred-Knudsen Kristiansand.  Omdøpt til «Patria»
*1950: solgt til Skjelbreds Rederi A/S, Kristiansand.

### Som «Kahlberg»

*1957: solgt til August Zedler, Lübeck, Tyskland
*Desember 1965: solgt til Eisen und Metall A/G, Hamburg for opphugging

## Referanser


## Kilder
*«Korsnes» sjohistorie.no
*«Korsnes» warsailors.com
Det Kongelig Allernaadigst Octrojerede Nordske Compagnie

**Det Kongelig Allernaadigst Octrojerede Nordske Compagnie**, i enkelhet gjerne kalt **Det Norske Compagnie**, samt av noen også *Fabrikkompani* og *Sorte kompani*, var et foretak som fikk sitt privilegium 21. mai 1739 av kong Kristian VI. Det hadde i praksis rett til å utnytte alle naturherligheter, bortsett fra det som var utnyttet av andre.

Formålet med foretaket var «at præparere og til Nøtte føre Landets Producter samt udi den lovligste og reelleste Intention (hensikt), ikke alleene at beholde alle Penge i Landet saavidt mueligt, men endog aarligen anseelige Penge Summer fra fremmede Lande at indtrække, at forskaffe mange Undersaatter Næring, at opdyrke øde Strækninger, at befordre Handelens Flohr, og mærkelig (betydelig) at forøge Vores Told samt landsherrelige Indkomster.»

Aktiviteten som foretaket skulle drive med var lista opp i 30 artikler.

Foretaket klarte aldri å oppnå noe større økonomisk overskudd og i 1776 måtte kongen overta majoriteten av aksjene. Navnet ble samtidig endret til «De Kongelige Octroyerede Norske Glasværker».

## Glassverk
I artikkel 9 heter det at

:«Vi allernaadigst ville tillade at Compagniet udi de længst bortliggende Skove, hvor fra Tømmeret ellers paa ingen Maade kand fores eller giøres i Penge, en eller anden Glas Hytte maae lade oprette ...»

Dette gjorde det mulig å etablere glasshytter og føretaket etablerte de norske glassverkene på Nøstetangen på Hokksund (i gang 1741 til 1774) og i Sandsvær med Aas grønne glasshytte.

Majoren Caspar Herman Storm (1718–1773) var sjef for foretaket i 1753. Han fikk orden på glassverket på Nøstetangen og la ved det grunnlaget for en levedyktig norsk glassindustri.

## Litteratur
* Lars Aanestad (1972): ''Hurdal verk'' (PDF). Årbok for Romerike historielag VIII
DS «Telnes»

**DS «Telnes»** var et lasteskip bygget ved Rosenberg Mekaniske Verksted A/S som byggenummer 146. Det ble levert til rederiet Kr. Jebsen i Bergen i oktober 1936.

## Historikk
*1936: oktober: Levert til rederiet Kr. Jebsen som «Telnes»
*1940: 9. januar: forlot New York med stykkgodslast for Nederland og Belgia. 
*1940: Skipet forsvant. Vrakgods ble senere funnet i Irland. Hele manskapet på 18 omkom. Skipets skjebne er fremdeles omdiskutert.

## Kilder
*«Telnes»www.sjohistorie.no
*«Telnes»www.warsailors.com
DS «Peter Reed»

**DS «Peter Reed»** var et lasteskip bygget ved Rosenberg Mekaniske Verksted A/S som byggenummer 152. Det ble levert til rederiet Johs. Larsen, Bergen i november 1947.

## «Peter Reed»
*1947: november: Levert til D/S A/S Ibis ved Johs. Larsen, Bergen. Døpt «Peter Reed»

## «Rondo»
*1955: april: Solgt til A/S Start ved Erling Mortensen A/S, Oslo. Omdøpt «Rondo»

## «Mondor»
*1968: Solgt til Bircil Overseas Nav.Inc ved Cyprice & Co.Ltd. Panama. Omdøpt «Mondor»
*1969: Overført til Bircil Ocerseas Nav.Inc., Panama
*1985: Utgått av Lloyds register. Eksisterer under tvil

## Kilder
*

## Eksterne lenker
*
Benedicte Paus

**Benedicte Paus** (født Christensen; 1960) er en norsk lege og medisinsk genetiker. Hun er overlege ved Avdeling for medisinsk genetikk, Oslo universitetssykehus, dr.med. og professor II i medisin (medisinsk genetikk) ved Universitetet i Oslo.

Hun vokste opp i Svelvik og er utdannet lege ved Ludwig-Maximilians-Universität München i 1988. Hun ble dr.med. ved Universitetet i Bergen i 1994. Hun ble i statsråd 13. desember 2013 oppnevnt som medlem av Bioteknologinemnda, nå Bioteknologirådet, for perioden 2014–17. Hun ble videreoppnevnt for perioden 2019–2023.

Hun er datter av diplomingeniør og fabrikkbestyrer Jens Severin Christensen og biblioteksfullmektig Karin Benedikte Christensen (fødenavn *von Brasch*). Morens slekt er av tysk-baltisk opphav og var opprinnelig en adelig godseierfamilie fra Estland.

Hun var gift med visesangeren Ole Paus. Ekteparet har to døtre.

## Bibliografi
* *Klinisk genetikk : en innføringsbok*, Gyldendal Akademisk, 2009, ISBN 978-82-05-39343

## Litteratur
* Biografi i *Norges leger*, 1996, bd. 1, s. 566

## Referanser
Den flanderske transgresjon

**Den flanderske transgresjon** er en stigning av havnivået som skjedde mellom ca 9&nbsp;000 og 5&nbsp;000 f. kr. og som førte til en endring av nordsjøkysten. Transgresjonen skyldtes at Nordsjøen ble tilført store mengder smeltevann da innlandsisen tinte av temperaturstigningen i begynnelsen av holocen.

Dagens mudderflater på nordsjøkysten (Vadehavet) ble dannet i den påfølgende stillstands- og regresjonsfasen.

## Referanser
Euchirinae

* se Systematisk inndeling

**Euchirinae** er en gruppe av biller som hører til familien skarabider (Scarabaeidae).

## Utseende
Store (opptil 80 millimeter), ovale, hvelvede skarabider. Det mest påfallende trekket er at forbeina er sterkt forlengede hos de fleste artene, særlig hos hannene. Pronotum er mye bredere enn langt, med sterkt rundede sider, bredest langt bak midten.

## Levevis
Hannen bruker sine sterkt forlengede forbein til å skjerme hunnen fra andre hanner.

## Utbredelse
Gruppen er hovedsakelig utbredt i Sørøst-Asia, men forekommer så langt vest som Hellas.

## Systematisk inndeling
I likhet med flere andre underfamilier av skarabider blir denne gruppen ofte gitt status som en egen familie. På den andre siden blir den noen ganger ført til underfamilien oldenborrer (Melolonthinae).

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilie Euchirinae Hope, 1840
****** Slekten *[[Cheirotonus]]* Hope, 1840 - noen inndelinger opererer bare med to arter, *C. macleayi* og *C. jansoni*, med de øvrige som underarter av disse.
******* *[[Cheirotonus battareli]]* Pouillaude, 1913
******* *[[Cheirotonus formosanus]]* Ohaus, 1913
******* *[[Cheirotonus fujiokai]]* Muramoto, 1994
******* *[[Cheirotonus gestroi]]* Pouillaude, 1913
******* *[[Cheirotonus jambar]]* Kurosawa, 1984
******* *[[Cheirotonus jansoni]]* Jordan, 1898
******* *[[Cheirotonus macleayi]]* Hope, 1840
******* *[[Cheirotonus parryi]]* Gray, 1848
******* *[[Cheirotonus peracanus]]* Kriesche, 1919
******* *[[Cheirotonus szetshuanus]]* Medvedev, 1960
****** Slekten *[[Propomacrus]]* Newman, 1837 
******* *[[Propomacrus bimucronatus]]* Pallas, 1781 - forekommer i Sørøst-Europa
******* *[[Propomacrus cypriacus]]* Alexis & Makris 2002 - Kypros
******* *[[Propomacrus davidi]]* Deyrolle, 1874
******* *[[Propomacrus muramotoae]]* Fujioka, 2007
****** Slekten *[[Euchirus]]* Linnaeus, 1758 
******* *[[Euchirus dupontianus]]* Burmeister, 1841
******* *[[Euchirus longimanus]]* Linnaeus, 1758

## Eksterne lenker
*
Tonjukuk

**Tonjukuk** (gammeltyrkisk: *Bilge Tuňuquq*, født ca 646, død ca 726) var en göktürkisk visekhan (yabgu) og øverstkommanderende for de militære styrker under fire göktürkiske khaganer, hvorav den best kjente er Bilge Khan. I gammeltyrkisk skrift er navnet stavet *t-o-ň-uq-uq* (?�ﾐﾰﾆ?�ﾐﾰﾸ?), fortolket litt forskjellig som *Tunuquq*, *Tonuquq*, *Tuj-uquq*, *Tony Yuguq*, *Tujun-oq*, *Tojuquq*, og med mange ulike forslag til dets etymologi..

Tonjujuk spilte en stor rolle i politikken til de tyrkiske stammene og i etableringen av den første göktürkiske staten under Tangdynastiet. Tonjujuk var en «vokter av tyrkiske verdier». Han forkastet taoismen og buddhismen som uegnet for et folk bestående av krigere. Han anbefalte tyrkerne «å følge vannet og gresset» (deres nomadiske livsstil) for å unngå å bli annektert av det kinesiske imperium, ettersom tyrkerne talte «mindre enn en hundredel av kineserne».

Han var en av de tyrkiske kommandørene under slaget om Tola-elven mot uighurene, lederen for de göktürkiske styrkene under kampene mot kirgiz khantet i 708-709, og mot Turgesh khanate og det arabiske halifatet i 711-712. Han støttet ikke Kul Tegin og Bilg under detes maktkamp mot Kapagan's sønner; og han ble derfor hindret fra å regjere khanatet, men Bilge sørget for å rehabiliere ham. Han ble drept under en av kampene mot Turgeshne.

Hans biografi, bragder og råd for statsforvaltningen ble inngraverte i såkalt orkhontyrkisk skrft på to steler som ble reist i året 716, like før hans død, på stedet Bayn Tsokto, i Ulan Bators distrikt Nalajkh.

## Referanser
USAs ambassade i Berlin

**USAs ambassade i Berlin** er kontorene til USAs diplomatiske representasjon i Tysklands hovedstad. Ambassaden finnes i et bygg på Pariser Platz i Mitte like ved Brandenburger Tor. Ambassadebygningen ble innviet 4. juli 2008 i nærvær av tidligere president i USA George H.W. Bush og forbundskansler Angela Merkel. Tidligere holdt ambassaden til i Neustädtischen Kirchstraße 4/5 i Mitte.

## Bildegalleri

Fil:Berlin, Mitte, Ebertstrasse, US-Botschaft.jpg|Ambassadens fassade mot Eberhardtstrasse og Behrensstrasse (t.h.)
Fil:US Botschaft Berlin stitched 2009 PD 20090321 001.JPG|Brandenburger Tor, ambassadebygningen til høyre
Fil:US-Botschaft-Berlin.jpg|Ambassaden til høyre med fassaden mot Behrensstrasse. I forgrunnen Minnesmerket over Europas myrdete jøder og i bakgrunnen riksdagsbygningen.


## Referanser

## Eksterne lenker
* Berlinambassadens offisielle internettside
Klypen

**Klypen** var økenavnet på jernbanekløften i det historiske Sørenga mellom sporområdet øst for Oslo S («hagen») og sporområdet på Loenga. Før i tiden gikk Smålensbanen (Østfoldbanen) gjennom Klypen. Fra slutten av 2000-tallet lå Klypen-sporene brakk. Middelalderparken var gjennomskåret av Klypen: Øst for Klypen ligger ruinene av Clemenskirka og vest for Klypen ligger ruinene av Mariakirka og gamle Oslo kongsgård.

## Follobanen-utbyggingen
I forbindelse med bygging av Follobanen ble området til Klypen igjen tas i bruk. Inngående og utgående spor for både Follobanen og Østfoldbanen ble lagt i en ny stor kulvert i Klypen. Det var varslet tunge anleggsarbeider over en periode på tre til fire år. 

Fire spor innebærer en utviding av Klypenkorridoren. Dette vil gå på bekostning av fredede kulturlag fordi Klypen skjærer gjennom kulturmiljøet Oslo middelalderby. Som et av flere avbøtende tiltak forutsetter Riksantikvaren at Klypen overdekkes. Her er Oslo kommunes planer om å utvide Oslo ladegårds barokkhage vestover og skape en helhetlig middelalderpark førende. Legges jernbanesporene dypt nok i Klypen kan Alnaelva gjenåpnes på terreng fra Geitabru rundt Middelalderparken og ned til Middelalderparkens vannspeil. Dette vil være i tråd med kommunedelplanen for Alna miljøpark.

I desember 2015 ble kontraktene på totalentreprisen i området underskrevet. Jernbaneverket skriver følgende: «Totalentreprisekontrakten omfatter arbeid med prosjektering, anskaffelser og bygging av konstruksjoner blant annet en 600 meter lang betongtunnel for Follobanen og Østfoldbanens spor, gjennom/under det kulturhistorisk viktige området i Middelalderparken og Klypen-området. Betongtunnelen skal bygges under de eksisterende jernbanesporene og Mosseveien ved Loenga og knyttes sammen med Follobanens lange tunnel gjennom Ekebergåsen. I tillegg skal det bygges tekniske bygg, og eksisterende anlegg og kulverter på og ved Oslo S skal tilpasses ny infrastruktur.» samt  «Riksantikvaren, Oslo kommune og Jernbaneverket har kommet frem til en felles løsning for kulturvern ved å innføre
både Follobanen og nye spor til Østfoldbanen gjennom området som kalles «Klypen». Samarbeidet har ført til at Middelalderparkens grønne område blir nesten dobbelt så stort som
i dag. Det legges også til rette for at Alnaelvas løp kan gå over jernbanesporene.»

Kulverten med de nye sporene ble tatt i bruk i 2021, og kløften ble fylt igjen.

## Områdekart

## Referanser
Hans Sæle

**Hans Egil Sæle** (født 16. september 1954 i Nevlunghavn) er en norsk kunstner. 
	 
Hans Sæle vakte oppsikt med skandaleutstillinger på slutten av 70-tallet og begynnelsen av 80-tallet. Mest kjent er Fredsbarn-skandalen i Tønsberg 1979, der Sæle stilte ut et maleri av et korsfestet barn. Utstillingen ble stengt på grunn av kraftige reaksjoner fra publikum, blant annet fikk en eldre kvinne besvimelsesanfall under åpningen, mens pressen var tilstede. Dette førte til at bildet ble beslaglagt. Fredsbarn-skandalen ble utropt av Dagbladet til 70-tallets største skandale-utstilling i Norge, og ordet «kunstsjokk» dukket for første gang opp i norske medier. Utstillingen ble debattert og omtalt av en rekke personer, blant annet kunsthistoriker Øyvind Storm Bjerke.

I 1981 kom den såkalte Primalskrik-skandalen i Sandefjord Kunstforening. Bildet *Primalskriket* er en pastell som forestiller en menstruerende kvinne i primalskrik-terapi. Bildet ble under åpningen fjernet fra utstillingen av Kunstforeningens ledelse, og den etterfølgende debatt ble svært oppskakende og endte med at Hans Sæle brant bildet offentlig i protest mot visningssensur, og anonymiserte sin utstillingsvirksomhet. Fotografiet av Primalskrik-brannen, tatt av Cedric Archer, ble gjengitt i en rekke medier.

## Utstillinger i utvalg
* Nordic Masters Sw. American Museum, Chicago, USA 
* Nordic Masters Sw. Art Institute, Minneapolis, USA 
* Nordic Masters, Nordic Heritage Museum, Seattle, USA 
* Galleri Gude, Oslo
* Galleri Episteme, Abstrakt realisme, 1999 København
* Galleri Art Now, Göteborg
* Galleri Mollbrink, Uppsala

## Diverse utsmykninger og samlinger

*Politiets sikkerhetstjeneste (PST), utsmykking VIP-rom.
*Volvo Sverige, utsmykking styrerom.
*Samsung, Korea.
* Coaster Elektros samlinger.
*Date Collections Kobe, Japan. 
*Amoco Oil Company Collection, USA. 
*Nordic American Tankers. 
*Wolfgang Wagner Samlung, Bayreuth, Tyskland
*Vestfold fylkessamlinger. 
*Sykehuset i Vestfold.
*Ekeberg kapell og krematorium, Sandefjord. 
*Norsk Hydros Samlinger. 
*Statoils Kunstforening, Stavanger. 
*Esso Norges Kunstforening. 
*Oslo Lysverker. 
*Skagerak Energi. 
*Visund-plattformen, Norskehavet. 
*Oslo lufthavn, Gardermoen. 
*Skipsreder Jørgen Jahres samlinger. 
*Skipsreder Herbjørn Hanssons samlinger. 
*Skipsreder J.P. Røeds samlinger. 
*Skipsreder John Fredriksens samlinger, London. 
*Hjertnes Kulturhus, Sandefjord. 
*George Sullivan Collection, Valletta, Malta.

## Kilder
* Aftenposten 18.04.1984
* Østlandsposten 10.04.2003

## Eksterne lenker
* Hans Sæles webside
Jack Andraka

**Jack Thomas Andraka** (født 8. januar 1997) er en amerikansk oppfinner og forsker innen kreftvitenskap. Da han var 15 år gammel vant han hovedpremien under vitenskapsmessen *Intel Science Fair* i 2012, og han har blitt tildelt Gordon Moores æresbevisning for sitt arbeid med utvikling av en ny metode for å oppdage cancer pancreas.

## Referanser


## Eksterne lenker
*
Atletikk

**Atletikk** er et begrep brukt om utøvere av spesielt boksing, bryting og friidrett. En utøver av atletikk blir gjerne omtalt som atlet. En rekke språk bruker begrepet rettet mot friidrett, eksempelvis *atletik* (dansk), *Leichtathletik* (tysk), *athlétisme* (fransk) og *athletics* (engelsk).

## Referanser
Lávvoaivi

**Lávvoaivi** er en høyde sør på Finnmarksvidda, om lag 25 kilometer sørøst for Kautokeino. Høyden har flere toppunkter, hvorav det østlige *Lulágeaš-Lávvoaivi* er det høyeste med 637 meter over havet.

## Fotnoter



## Referanser
AIK Lund

**AIK Lund** (etablert som *Arbeidernes Idrettslag* 29. mai 1923), er en idrettsklubb fra Kristiansand. Klubben fikk senere navnet *Kristiansand Arbeider Idrettslag*. Navnet AIK Lund ble til etter at klubben gikk sammen med *Lund Idretts Forening*.

Bokseren Bjarne Lingås (1933-2011) bokset for klubben, og ble trener der etter sin aktive karriere.

## Historie
Våren 1923 ble det satt sammen en idrettskomite for å danne et idrettslag for arbeiderklassen i Kristiansand. Møtet ble avholdt den 29. mai, en dato som gjelder som stiftelsesdato, selv om klubben ble stiftet under et møte den 1. juni 1923. 

Klubbens logo var en stjerne på rød bunn med bokstavene AI i gullfarge. Klubbens første idretter var friidrett og fotball og treningene ble holdt på Gimlemoen. Laget slet med å bli akseptert blant de borgerlige idrettsklubbene, men et samarbeid med Vennesla Idrettslag, Kristiansands Idrettsforening og Underoffisersskolens idrettslag sørget for en del aktivitet også i konkurranser.

Høsten 1926 ble boksing innført i klubben, men raskt lagt ned. April 1929 ble boksegruppa igjen startet opp under ledelse av Trygve Johansen. Høsten 1930 ble det etablert gruppe for bryting. 

Oktober 1929 flyttet klubben fra Norges Landsforbund for Idrett til det nyopprettede Arbeidernes Idrettsforbund (AIF). Etter krav fra det nye forbundet ble klubbens navn endret til *Kristiansand Arbeider Idrettslag* (KAIL). Klubben organiserte på denne tid en rekke idretter. Boksing og bryting, omtalt som atletikk, friidrett, fotball, skiidrett, turn, sykling og svømming. I 1931 ble det opprettet en gruppe for kvinner. 

Lund Idretts Forening (Lund IF) ble stiftet i 1929 som en gutteklubb på Lundsiden. Klubben drev primært fotball, men hadde også aktivitet innen boksing, bryting og svømming. August 1937 var det konstituerende generalforsamling der Kristiansand Arbeider Idrettslag og Lund Idretts Forening slo seg sammen til et lag med navnet AIK Lund. Det ble ikke journalført en betydning av bokstavene A I K. Derfor er klubbens fulle navn AIK Lund. 

Klubben hadde stor aktivitet innen bryting frem til andre verdenskrig. Etter krigen falt aktiviteten også her, og brytegruppa ble nedlagt i 1947. Sigurd Olsen fra klubben fortsatte imidlertid som formann i brytekretsen helt frem til 1962. I 1958 ble også fotballgruppen lagt ned. Håndball fortsatte frem til 1962, da også den gruppen ble avviklet og strøket fra medlemslistene til Norges Håndballforbund i 1964. Siden den gang har AIK Lund vært en ren bokseklubb.

## AIK Lund i dag
AIK Lund trener boksing i Odderneshallen.  Kampboksere trener mandag.tirsdag, torsdag og fredag.  Klubben har også et begynner- og aktivitetsparti som trener mandag og fredag og et mosjonsparti som trener onsdager.

## Litteratur
*

## Eksterne lenker
* Klubbens hjemmesider 
* AIK Lunds historie på klubbens hjemmesider 
* Katalog til arkiv etter AIK Lund hos Statsarkivet i Kristiansand
Skagen radio

**Skagen Radio** ble opprettet i 1945 som dansk kystradiostasjon med kallesignalet **OXP**. Skagen Radio ble nedlagt i 1993, og er ikke lenger bemannet, men fjernbetjenes nå av Lyngby Radio.
Bond-hendelse

**Bond-hendelser** er nordatlantiske klimasvingninger som opptrer i holocen med en hyppighet på 1&nbsp;470 ± 500 år. Åtte slike hendelser er identifisert.

De maksimale temperaturutslagene i en Bond-syklus er anslagsvis rundt 15–20% av temperaturforskjellene mellom en glasial og en interglasial.

## Definisjon
  ved  Columbia Universitys  var den første som beskrev disse klimaendringene i vitenskapelig litteratur. Bond baserte seg på undersøkelser av petrologiske drivismarkører i Nord-Atlanteren, dvs. studier av variasjoner i sammensetningen av masse som er blitt fraktet med isfjell og avsatt på havbunnen når isen smeltet.

## Beskrivelse
Bond-hendelsene kan være en interglasial pendant til Dansgaard-Oeschger-hendelsene som opptrådte under siste istid, men mens istidshendelsene bekreftes av iskjernestudier og er en etablert teori, er det mindre sikkert at disse syklusene fortsetter inn i holocen. Bond *et al.* (1997) argumenterer for holocene klimasvingninger med en periode nær 1&nbsp;470 ± 500 år i det nordatlantiske området. Deres syn er at de fleste, kanskje alle, Dansgaard-Oeschger-hendelsene skjedde med en 1&nbsp;500-års rytme og at også senere hendelser som eksempelvis den lille istid og starten på  yngre dryas hører til disse svingningene.

De Nordatlantiske isfjell-bårne hendelsene (*ice-rafting events*) korrelerer med de fleste svake asiatiske monsunhendelsene de siste 9&nbsp;000 årene samtidig som de korrelerer med de fleste ørkenspredningsperiodene i Midtøsten de siste 55&nbsp;000 årene (både Heinrich- og Bond-hendelser). Det er også klare indikasjoner på at vegetasjonen i Nord-Amerika har variert med en periode på ≈1&nbsp;500 år.

1&nbsp;500-syklusene viser ikke-lineære egenskaper og stokastisk resonans, det vil si at selv om noen av enkelttilfellene i mønsteret er betydelige klimatiske hendelser, kan andre være lite markerte.

Årsaker og avgjørende faktorer for 1&nbsp;500-syklusene blir for tiden undersøkt; forskerne konsentrerer oppmerksomheten om variasjoner i solkonstanten og om større endringer i den atmosfæriske sirkulasjonen. Bond-hendelsen kan også korrelere med månens 1&nbsp;800 års tidevannsyklus.

## De åtte Bond-hendelsene
De fleste Bond-hendelsene har ikke entydige klimasignaler; enkelte sammenfaller med kuldeperioder, andre med ørkenspredning i enkelte regioner.

## Referanser
Valentin Novikov

**Valentin Novikov** (født 1. oktober 1974 i Belgorod) er en russisk orienteringsløper. Han løper for Hiidenkiertäjät, Staryj Plut og det russiske landslaget. Han løp tidligere for Delta.

Novikov er tidligere verdensmester og europamester i tillegg til at han har flere seiere og pallplasser i verdenscupen. Han fikk sitt internasjonale gjennombrudd i 1994 i Gdynia under Junior-VM. Der vant han gullmedalje på stafetten. Gjennom de siste 15 årene har han vært en av orienteringsløperne som har satt størst preg på resultatene i de største løpene i orienteringssporten. 

Novikov ble europamester på både kortdistanse og langdistanse under EM i ukrainske Truskavets i 2000. Han ble verdensmester i stafett hele fire ganger, men ble aldri verdensmester individuelt. Stafettgullene i VM tok han i 2006, 2007, 2010 og 2013. Han har totalt 11 medaljer fra verdensmesterskapet i orientering. I 2008 ble han europamester i stafett, og i 2010 ble han europamester individuelt for tredje gang ettersom han vant mellomdistansen i bulgarske Primorsko.

Russeren gikk til topps i femdagerskonkurransen O-Ringen i 2004. O-Ringen ble da arrangert i Göteborg.

## Meritter
Se oversikten over medaljer til høyre på skjermen. 

### Verdenscupseire

## Eksterne lenker
*
Thor Munkager

**Thor Munkager** (født 31. mars 1951 i København, død 4. desember 2017) var en dansk håndballspiller og -trener.

Munkager spilte for Danmark i Sommer-OL to ganger, i 1972 og 1976.

Munkager var også assistenttrener for Danmarks herrelandslag i håndball, hvor hans tidligere lagkamerat fra Helsingør IF, Torben Winther, var hovedtrener.

## Referanser


## Eksterne lenker
*
Røa kino

**Røa kino** var en kino i Oslo som ble satt opp av Røa Idrettslag i 1952. Kinoen var en viktig inntektskilde i en periode, og satset på tradisjonell kinofilm. På 1970-tallet gikk det dårligere, og kinodriften ble stanset i 1975.

Den 28. juni 1981 tok Røa kino fyr. På tross av 19 brannmenn i fire brannbiler, sto ikke bygningen til å redde.

Noe etterpå ble plassen der kinoen sto erstattet av en gymhall.

## Referanser
Megasoma anubis

***Megasoma anubis*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En stor (hannen opptil 90 millimeter inkludert hornet) og tung bille, likevel ikke en av de aller største *[[Megasoma]]*-artene. Som vanlig blant hornbiller er hannene mye større enn hunnene og har lange horn på hodet og pronotum som hunnene mangler. Billen er svart, men tett kledt med et gulgrått støvlag slik at den svarte fargen knapt skinner gjennom. Kroppsformen er noe avflatet. Hannen har et middels langt og krumt horn på hodet, dette er oppoverbøyd og gaffeldelt i spissen. På pronotum er det et kort horn i midten som er kløvd i spissen og korte, spisse horn på hver side. Beina er forholdsvis lange, føttene med skarpe klør.

## Levevis
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i jorden og bruker 1-2 år på utviklingen. 
De voksne billene spiser gjerne råtnende frukt, de kan også gjøre noe skade på palmer ved at de gnager på blomsterstandene.

## Utbredelse
Arten har en ganske begrenset utbredelse i kystnære strøk i det sørlige Brasil.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Megasoma]]* Kirby, 1825 – 18 arter, Mellom- og Sør-Amerika
******** *Megasoma anubis* Chevrolat, 1836

## Kilder
* Generic Guide to New World Scarab Beetles - *Megasoma anubis* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Dynastini/Megasoma/Megasoma%20anubis/Manubis.html 

## Eksterne lenker
* Bildegalleri over artene
*
Johannes Kalve

**Johannes Rasmussen Kalve** (født 28. august 1919 i Austevoll, død 10. november 2005) var en norsk soldat under andre verdenskrig. Han er kjent for sin innsats i Shetlandsgjengen.

## Andre verdenskrig
Kalve forlot Norge om bord på den åpne snekken MK «Sjø» som gikk ut ifra Austevoll den 26. april 1942 og kom til Lerwick i Storbritannia. Han ble da innrullert i Shetlandsgjengen.

Under tjeneste i Shetlandsgjengen var Kalve blant annet med på Operasjon Title, forsøket på å senke slagskipet «Tirpitz», toktet mot Træna da MK «Bergholm» ble skutt i senk og 41 tokt med KNM «Vigra».

## Utmerkelser
For sin krigsinnsats ble Kalve tildelt St. Olavsmedaljen med to ekegrener, Krigsmedaljen, Deltakermedaljen, Haakon VIIs 70-årsmedalje og de britiske dekorasjonene 1939–1945 Star, Atlantic Star og Defence Medal.

Kalves medaljer er utstilt på Nordsjøfartmuseet i Telavåg.

 

## Referanser


## Litteratur
* Frithjof Sælen: *Sjetlands-Larsen*, J. W. Eides forlag 1947.

## Eksterne lenker
*
Finsehendelsen

**Finsehendelsen** er en skarpt avgrenset, relativt kortvarig kuldeanomali som inntraff rundt 6&nbsp;200 år f.kr. 

Norske forskere beskrev og navngav hendelsen etter glødetapundersøkelser av sedimenter i borekjerner fra sørnorske innsjøer. To tilfeller av reduserte glødetapsverdier i innsjøer som ikke hadde tilførsel av brevann ble tolket slik at produktiviteten i vannene og dermed sommertemperaturene var blitt redusert. Karbondatering sammenholdt med glødetapskurven tyder på at Finsehendelsen korrelerer med  *8.2 kiloyear event* som også finnes igjen i borekjerner fra Grønlandsisen. 

Den sveitsiske botanikeren Heinrich Zoller var den første som gav navn til kuldeanomalien som inntraff  i det Nordatlantiske området for ca 8&nbsp;200 år siden. Han kalte den *Misox-Schwankung* etter det tyske navnet på Val Mesolcina. I mesolitisk Mellom-Europa ble klimaet omtrent 2 °C kaldere i løpet av få tiår. Etter mindre enn 100 år fulgte det en like hurtig oppvarming.

Bond *et al.* (1997) argumenterte for at denne hendelsen er knyttet til en 1&nbsp;500 års klimasyklus siden den korrelerer med Bond-hendelse 5.

## Litteratur
* W. Dansgaard, S. J. Johnsen, H. B. Clausen, D. Dahl-Jensen, N. S. Gundestrup, C. U. Hammer, C. S. Hvidberg, J. P. Steffensen, A. E. Sveinbjornsdottir, J. Jouzel und G. Bond: *Evidence for general instability of past climate from a 250-kyr ice-core record.* Nature, 364, S. 218-220, 1993
* P. M. Grootes et al.: *Comparison of oxygen isotope records from GISP2 and GRIP Greeenland ice-cores* In: Nature 366, S. 552-554, 1993
* H. Zoller: *Pollenanlytische Untersuchungen zur Vegetationsgeschichte der insubrischen Schweiz* I *Denkschriften Schweizerische Naturforschende Gesellschaft* 83, s.45-156, 1960
* H. Zoller, C. Schindler, og H. Röthlisberger: *Postglaziale Gletscherstände und Klimaschwankungen im Gotthardmassiv und Vorderrheingebiet.* *Naturforschende Gesellschaft in Basel* 77, s. 97-164, 1966
* H. Zoller: *Vegetation in der Steinzeit in der Schweiz.* Artikkel i *Basler Nachrichten* v. 12. desember 1961

## Referanser
Kvannfjølli

**Kvannfjølli** eller **Kvannefjellet** er et fjellområde mellom Tjørnebrotdalen og Såtudalen nordvest i Tokke kommune i Telemark. Fjellet har et nokså rolig landskap, med flere topper som ikke er spesielt markerte. Den nest høyeste toppen på  meter over havet reiser seg likevel nokså bratt opp fra Svartetjørni,  moh i sørøst. Den høyeste toppen er det høyeste punkt i Tokke kommune. Fjellets sekundærfaktor er blant de 100 lengste i Norge.

## Se også
* Liste over norske fjelltopper med størst sekundærfaktor

## Fotnoter



## Referanser
Harald Lystad

**Harald Oskar Christopher Lystad** (født 2. august 1875 i Christiania, død 21. mai 1950) var en norsk øyelege og president i Den norske lægeforening fra 1931 til 1932. Han var også den første formannen i Norsk Øyelegeforening fra 1926 til 1928 (da Norske Øienlægers Forening).

Han ble cand.med. ved Det Kongelige Frederiks Universitet i 1901. Han etterfulgte i 1905 Søren Holth som reservelege (nestleder) ved Rikshospitalets øyeavdeling. Fra 1906 var han privatpraktiserende spesialist i øyensykdommer i Christiania. Han var medgrunnlegger og første formann i Norsk Øyelegeforening. I 1945 ble han utnevnt til æresmedlem av foreningen.

Han var sønn av kasserer ved Hjula Væverier Christopher Lystad (1830–1904) og var bror av øyelege Hjalmar Lystad (f. 1863) (som også var æresmedlem av Norsk Øyelegeforening). Han ble i 1908 gift med Elisabeth (Marie) Rønneberg, datter av grosserer og ordfører i Ålesund Joachim Holmboe Rønneberg (1851–1929) og Louise Brinchmann, og de fikk fire sønner og en datter. Han var farfar til bl.a. kommunelege i Hemsedal Harald Lystad (f. 1944) og til arbeids- og velferdsdirektør Joakim Lystad.

## Litteratur
* Øyelegekunstens historie i Norge : festskrift i anledning av Norsk Oftalmologisk Forenings 50-årsjubileum
* Biografi i *Norges læger 1800-1908*, 2, s. 77-78
Kristian Nilsen Dæhlen

**Kristian Nilsen Dæhlen** (født 24. januar 1863 i Brandbu, død 23. juni 1926) var en norsk gårdbruker og stortingsrepresentant. Han representerte Frisinnede Venstre som førsterepresentant fra Hadeland og Land i perioden 1919–1921.

## Referanser


## Eksterne lenker
*
Forza Motorsport

***Forza Motorsport*** er et racerspill fra 2005 til Xbox. Det er det første spillet i *[[Forza]]*-serien.

## Referanser


## Eksterne lenker
* 
*
Gruve (bok)

***Gruve*** (original tittel: *Gruva*) er en dokumentar-bok av den svenske forfatteren Sara Lidman og den svenske fotografen Odd Uhrbom. Boka kom ut i Sverige i 1968, og fikk ekstra aktualitet og mye oppmerksomhet i forbindelse med storstreiken i de svenske gruvene året etter. 

Initiativet til boka kom fra Uhrbom. Han hadde tatt bilder av gruvearbeidernes hverdag i Kiruna, Malmberget og Svappavaara, og fått positive tilbakemeldinger fra forlaget. De ville utgi bok, bare Uhrbom eller en forfatter sørget for tekst. Høsten 1967 kontaktet Uhrbom derfor Sara Lidman. 

Hun var på denne tiden aktiv i de svenske FNL-gruppenes arbeid, og var akkurat på vei til Svappavaara for å prate om Vietnamkrigen da hun fikk forespørselen. Under besøket der møtte også hun gruvearbeidernes hverdag. Lidman reiste tilbake til gruvedistriktet i desember samme året. Der intervjuet hun om lag 40 arbeidere fra gruvene i Svappavaara og Kiruna. Malmberget rakk hun ikke.

I den ferdige boka utgjorde hennes tekst og Uhrboms svart-hvitt-fotografier adskilte deler. Første del var Lidmans tekster, siste del Uhrboms bilder. 

I ettertid knyttes boka sterkt til Kirunastreiken. Det er flere grunner til det. I datidens samfunn var kommunikasjon og media dårligere utbygd. Gruvesamfunnene lå langt unna Stockholm, gruvearbeidernes liv fjernt fra pressefolks - både geografisk og i overført betydning. Media søkte relevant stoff og bilder. Boka, og ikke minst fotografiene, dekket brått et vakuum. Den var som «en rapport fra en fremmed planet». Lidman var dessuten engasjert på de streikede gruvearbeidernes side, og i kampen om opinionen ble boka brukt for alt den var verdt. På grunn av den sterke koblingen mellom streiken og boka har det i ettertid festet seg en misoppfatning om at boka handler om selve streiken. 

*Gruve* kom i en utvidet versjon i Sverige i 1969, og i norsk versjon på Pax forlag samme året.  

## Referanser